CELEX: 32005R1318
Language: lt
Date: 2005-08-11 00:00:00
Title: 2005 m. rugpjūčio 11 d. Komisijos reglamentas (EB) Nr. 1318/2005, iš dalies keičiantis Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų II priedą

12.8.2005   
            
            
               LT
            
            
               Europos Sąjungos oficialusis leidinys
            
            
               L 210/11
            
         
      KOMISIJOS REGLAMENTAS (EB) Nr. 1318/2005
   2005 m. rugpjūčio 11 d.
   iš dalies keičiantis Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų II priedą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. birželio 24 d. Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų (1), ypač į jo 13 straipsnio antrą įtrauką,
   kadangi:
   
               (1)
            
            
               Reglamento (EEB) Nr. 2092/91 7 straipsnio 4 dalyje numatyta tvarka tam tikros valstybės narės nuo 2002 m. teikė informaciją, siekdamos įtraukti tam tikrus produktus į to reglamento II priedą.
            
         
               (2)
            
            
               Pramoninės kalkės, šalutinis vakuuminės druskos gamybos iš kalnuose randamo druskos tirpalo produktas, yra būtinos specifiniams dirvos gerinimo ir tręšimo poreikiams tam tikrose valstybėse narėse; buvo nustatyta, kad jos neturi žalingo poveikio aplinkai.
            
         
               (3)
            
            
               Nustatyta, kad kalcio hidroksidas yra svarbi grybinės ligos, tam tikromis klimato sąlygomis kenkiančios vaismedžiams, kontrolės priemonė. Ekologinės gamybos atveju kovoti su šia liga yra sunku ir tam reikia naudoti varį, kurio kiekius galima sumažinti naudojant kalcio hidroksidą.
            
         
               (4)
            
            
               Etilenas jau yra įtrauktas į Reglamento (EEB) Nr. 2092/91 II priedo B dalį kaip tradiciškai ekologinėje žemdirbystėje naudojama medžiaga. Reikėtų papildyti šios medžiagos naudojimo sąlygas taip, kad jos, be bananų, apimtų ir kitus vaisius, kuriuos auginant reikalingas etilenas.
            
         
               (5)
            
            
               Todėl Reglamento (EEB) Nr. 2092/91 II priedas turėtų būti atitinkamai iš dalies pakeistas.
            
         
               (6)
            
            
               Šiame reglamente numatytos priemonės atitinka Reglamento (EEB) Nr. 2092/91 14 straipsniu įsteigto Komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2092/91 II priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. rugpjūčio 11 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 198, 1991 7 22, p. 1. Reglamentas su paskutiniais pakeitimais, padarytais Komisijos reglamentu (EB) Nr. 2254/2004 (OL L 385, 2004 12 29, p. 20).
   
      PRIEDAS
      Reglamento (EEB) Nr. 2092/91 II priedas iš dalies keičiamas taip:
      
                  1)
               
               
                  A dalies „Trąšos ir dirvos gerinimo priemonės“ lentelėje po įrašo „pramoninės kalkės iš cukraus gamybos“ įtraukiamas toks įrašas:
                  
                              Pavadinimas
                           
                           
                              Apibūdinimas, sudėties reikalavimai, naudojimo sąlygos
                           
                        
                              „Pramoninės kalkės iš vakuuminės druskos gamybos
                           
                           
                              Šalutinis vakuuminės druskos gamybos iš kalnuose aptinkamo druskos tirpalo produktas
                              Poreikį pripažino kontrolės įstaiga arba institucija“
                           
                        
            
                  2)
               
               
                  B dalies „Pesticidai“ 1 punktas „Augalų apsaugos produktai“ iš dalies keičiamas taip:
                  
                              a)
                           
                           
                              IV lentelėje „Kitos medžiagos, tradiciškai naudojamos ekologinėje žemdirbystėje“ įrašas apie „etileną“ pakeičiamas taip:
                              
                                          Pavadinimas
                                       
                                       
                                          Apibūdinimas, sudėties reikalavimai, naudojimo sąlygos
                                       
                                    
                                          „(*) Etilenas
                                       
                                       
                                          Bananų, kivių ir rytinių persimonų nužalinimas; ananasų žydėjimo indukcija
                                          Poreikį pripažino kontrolės įstaiga arba institucija“
                                       
                                    
                        
                              b)
                           
                           
                              Pridedama tokia V lentelė:
                              „V.   Kitos medžiagos
                              
                                          Pavadinimas
                                       
                                       
                                          Apibūdinimas, sudėties reikalavimai, naudojimo sąlygos
                                       
                                    
                                          Kalcio hidroksidas
                                       
                                       
                                          Fungicidas
                                          Tik vaismedžiams, taip pat ir medelynuose, kovojant su Nectria galligena“